
Grava alvoko 

Pro demisio, pluraj estraranoj, plejparte de la nuna 
estraro, ne plu liveros siajn fortojn al la destino de nia 
Federacio. 

Pro tio, estas bezonate, ke novaj estraranoj sin pretigu 
investi energion por vivigi nian Federacion, 

Bonvelemuloj, bonvolu vin tumi al nia ĉefkomitatano 
Jindfich Tomfŝek CZ-751 18 Rikovice 33. 

Ĉiuj interesantoj estas invitataj partopreni 
specialan kunvenon okazontan merkredon 24-an de 
marto 2010 en Nantes (tuj post la fino de la nacia 
franca fervojista kongreso). 




Frontpaĝe. 

Belega Nacia teatro en Sofio instigas nin al la vizito de la 
urbo. 

oenonta 62-a IFEF-kon Qr _ 

cn Sofio s o 

(Bulgario) 


Bulgario situas en Sudorienta 
Eŭropo en la orienta parto de Balkana 
Duoninsulo. Okcidente, la landon limas 
Serbio kaj Makedonio ; sude, Grekio 
kaj Turkio ; norde, Rumanio, paralele 
kun la natura limo - rivero Danubo. Tra 
Nigra Maro, Bulgario interligiĝas kun 
Ukraino, Rusio,Turkio, Kartvelio kaj 
Rumanio. La tuta tersurfaco de la 
lando : 110 993 kvadrataj kilometroj 
kun 1 820 kilometroj de limo kaj 355 
kilometroj de nigra marbordo. 

Gia teritorio konsistas el 60% de 
montaroj kaj la cetero de vastaj 
ebenaĵoj, malaltaĵoj, valoj kaj 
pitoreskaj intermontoj. La meza super 
mara nivelo de la lando 470 metroj. La 
Balka montaro (Stara planina) dividas 
la landon je du partoj preskaŭ egalaj 
kaj ludas la rolon de natura barilo 
kontraŭ la malvarmaj nordaj 
ventinfluoj. La montara ĉeno prezentas 
specialan karakteron kun multnombraj 
kavernoj kaj akvofaloj. Norde de Stara 
Planina sterniĝas la Danuba ebeno kaj 
sude etendiĝas Supertraca intermonto 
kaj Roza valo. 

La plej alta montaro en Bulgario 
kiel Rila, elstaras kiel la plej alta 
montopinto sur la Balkaninsulo, monto 
Musala -2 925 m-ojn alta. La dua 
Pirin kun la plej alta montosupro 
Vihren -2 914 m-ojn. De sur la 
montaro Pirin troviĝas glaciaj lagoj kaj 
Melnikaj piramidoj. La landa parko 


"Pirin” estas enmatrikuligita en la 
listo de UN pri monda natura kaj 
kultura heredaĵo. Eksterordinare 
belega, la montaro Rodopi ĉiam 
ravas per siaj virgaj arbaroj, amaso 
da kavernoj, akvofaloj kaj lagoj. En 
la montaro, la naturo elĉizis 
interesajn naturfenomenoj n 
ekzemple - grotojn, intermontojn, 
rokajn piramidojn, rokajn fungojn. 
Vitoŝa estas tre antikva montaro 
troviĝanta apud la ĉefurbo Sofio. En 
la montaroVitoŝa, kun plej alta 
montopinto "Cerni Vrah -2 290 m- 
ojn alta, troviĝas la Natura parko. 

Pli malaltaj, sed eksterordinare 
belegaj kaj konservitaj : montaroj - 
Sredna gora, en la centra parto de la 
lando ; Stranĝa kaj Sakar en 
sudorienta kaj Osogovo - en la 
sudokcidenta. 

Ankaŭ tre alloga la bulgara 
nigromaro. Ĉirkaŭ 25%-ojn el la 
borda strio kovras orecaj sableroj 
kaj ĉiusomere niaj maraj ripozejoj 
allogas milojn da turistoj. 

La klimato mezvarme kontinenta 
ricevas grandan influon en la orienta 
regiono de Nigra Maro kaj en la 
suda regiono de Mediteraneo 
konservas kvar sezonojn kun 
mezjara temperaturo de 11 gradoj : 
somero varma kaj seka, vintro milda 
kaj neĝa. La somero konsistas el pli 
ol 140 sunaj tagoj kun meza 

temperaturo de 26 gradoj. 

La loĝantaro de Bulgario konsistas 
el 7 973 673 loĝantoj, oficiala lingvo 
la bulgara. Pli granda parto - 86,6% 
kristanortodoksanoj kaj 13% estas 
mahometanoj kaj kelkaj katolikoj. La 





Kultura palaco en Sofio 

bulgaran eklezion sendependan estras 
patriarko. 

Bulgario kiel lando estis fondita 
en 681 jaro kaj komence ekzistis 
alianco inter lokaj loĝantoj - slavoj 
kaj prabulgaroj kiuj translokiĝis el 
Okcidenta Azio. La alfabeton cirilan 
kreis en la fino de 9-a jarcento la Fratoj 
Kiril kaj Metodi. Dum la 1300 jaroj 
de ekzistado, la disvolviĝo de 
Bulgario trapasis diversajn formojn de 
registrado. Hodiaŭ, Bulgario estas 
parlamenta respubliko kun demokrata 
administrado ; membro de NATO en 
2004 kaj Eŭropa Unio en la 1-a de 
januaro 2007 ; la valuto de la lando : 
la bulgara levo ligita al eŭro. 

Bulgario, lando kun parlamentara 
demokratio-konstitucio kaj prezidanto 
havas parlamenton kun 240 deputitoj, 
elektitaj laŭ majoritata balotsitemo 
por kvarjara mandato. 


Bulgario havas 28 distriktojn ; 
ĉefurbo Sofio kun 2 000 000 da 
loĝantoj. La plej grandaj urboj : 
Plovdiv - 350 000, Vama - 330 000, 
Burgas - 200 000, Ruse - 150 000, 
Veliko Tarnovo kaj aliaj. 

La kulturo travivis 
^pli ol 1 300 jarajn 
' disvolviĝon. Hodiaŭ, 
en Bulgario ekzistas 
multaj superaj 
institutoj, mezaj kaj 
fakaj lernejoj kaj 
ankaŭ privataj 
kolegioj. Preskaŭ en 
ĉiuj urboj oni 
konstruis multajn 
teatrej oj n, operej oj n, 
muzikajn halojn, 
bibliotekojn kaj muzeojn. La 
krimeco estas en malsupra nivelo. La 
armeo nombras 40 000 soldatojn. 

Oficialaj festoj : la 1-an de 
januaro - Novjaro; la 3-an de marto 
- Liberigo de Bulgario el Turka 
jugo ; Pasko ; la 1-an de majo - 
tagon de laboro; la 24-an de majo - 
tagon de slava literaturo; la 6-an de 
septembro - tagon de la Unuiĝo ; la 
22-an de septembro - tagon de la 
Sendependeco ; la 25-an de 
decembro - Kristnasko. 

La naturo unika kaj pitoreska, laŭ 
la nigromara bordo oferas plurajn 
eblecojn por ekoturismo. Preskaŭ 
ĉiuj ripozejoj posedas Bluan Flagon. 
Somere, la flughavenoj de Varna kaj 
Burgas akceptas multe da turistoj. 

En la montaroj troviĝas belegaj 
vintraj ripozejoj kaj ripozloĝejoj kun 
perfektaj ripozkondiĉoj. La vintrajn 

ripozejojn konvenajn por skiado 
amase vizitadas landaj kaj eksterlandaj 
gastoj. La mezaj temperaturoj -2 gradoj 
ĝis -7 gradoj. 

En Bulgario lando kun mult- 
nombraj kvietaj, ekologie puraj, 
memoraĵaj anguletoj, oni povas sam- 
tempe ĝui la belegan naturon kaj 
ankaŭ sperti la agrablan atmosferon 


de la tradiciaj bulgaraj kulturo 
kaj kutimoj. 

Bulgario fieras pro siaj 3 
naciaj, 10 naturaj parkoj kaj 56 
rezervejoj kiuj konservis la 
variecon la belecon kaj la unik- 
econ de ĝiaj natura kaj kultura 
heredaĵoj. Eksterordinare 
interesa : rezervejo 
"Srebarna" registrita en la listo 
de Unesko. 

Unu el la plej famaj riĉaĵoj 
Bulgario kuracmineralaj fontoj 
aperas diversloke en la lando kaj 
nombras pli ol 850 mineralnaturajn 
fontojn, kelkaj el ili laŭ la konsisto 
egalas al la plej mondfamaj kuracaj 
akvoj. La kombino de favoraj 
klimatkondiĉoj, mineralaj akvoj kaj 
belega naturo allogas multe da 
homoj. 


«•<** »4* »4* S««* S”«fe S”«fc S”«fc S”«Ŭ S”«fc S”«fe S”«fc S»** S”^fe S”«Ŭ S”«fc S”«Ŭ S««fc S««fc S««fc S««fc S««fc S««fc S««fc S««fc S««fc S««fc S««fc S««fc S««fc S««fc 

0 0 0 11% 0 11% & i% 0 11% 0 0 11% 11% 

t» Profitu la okazon por partopreni la diversajn dumkongresajn U 
ekskursojn: 

«*» 0 

- duontagan en Sofio 

«£ - tuttagan en urboj Vraca kaj Belogradĉik. «£ 

tl Kaj ne forgesu la postkongreson en urbo Velingrad, la perlo de tl 
Rodopi-montaro, la paradiza angulo. 

jL Pliaj informoj aperos en la venonta revuo. ^ 

*** «•** 

f* 11 % 

8«<ab 8”<<*b 8”<*fe 8»<*h- 8”<*b 8»<*h- S”"**. 8»<*l*- S”"**- 8”«fe 8«< ! *fc 8««fe S”"**. 8”«fe 8»<*fc S”"**. 8»<*l*- 8”<*b 8««fe 8««fe 8««fc 8««fe 8««fe 8««fc 8«**fe 8««fe 8««fe 8««fe 8««fe 8«**fc 8««fe S«<*h- 

««» «*» «0 O «' «*» ««» «*» ««» «*» ««» «*» H 4 » t* <!*> «*» t* «*» ««» «*» ««» «*» «* «" O «' «*» «*» «*» «*» «*» «* «" t*> 


Sur la aliĝiloj, la dato 31-a de decembro 2009 aperas kiel unua limdato 
por ricevi favoran aliĝ-prezon. 

La LKK de Bulgario sciigas nin ke, por favorigi la ĉeestontojn, tiu 
limdato estas prokrastita al 31-a de januaro 2010. 

PROTOKOLO DE LA PUBLIKA KOMITATKUNSIDO 
en la 61-a IFEF-kongreso en Trieste (IT) 25.05.2009 

Mallongigoj: Pr = prezidanto, Vp = vicprezidanto, Sk = sekretario, Ks = kasisto, Rd = 
redaktoro, e-o = estraro, Ĉk = ĉefkomitatano, IF = Intemacia Fervojisto, FK = Faka 
Komisiono, TS = Terminara Sekcio, FAS = Fake Aplika Sekcio, k-o = komitato, k-ano 
= komitatano, kk-ano = kromkomitatano, k-go = kolego, Hm = honora membro, Hp = 
honora prezidanto, l.a. = landa(j) asocio(j). (Landkodoj duliteraj, laŭ normo ISO 3166) 

1. Malfermo, konstato de la mandatoj 

La Pr Bolognesi malfermas la kunsidon, salutas kaj bonvenigas ĉiujn 
ĉeestantojn. 

Ceestas estraranoj: Pr Romano Bolognesi (IT) 


Vp 

Istvan Gulyas 

(HU) 

Sk 

Marica Brletiĉ 

(HR) 

Ks 

Laurent Vignaud 

(FR) 

Rd 

Jean Ripoche 

(FR) 


La Sk laŭstatute alvokas la rajtigitojn kaj listkalkulas la ĉeestantojn : 


Lando 

Kodo 

Komitatano 

Aŭstrio 

AT 

Martin STUPPNIG 

Bulgario 

BG 

Veselka KAMBUROVA 

Ĉehio 

CZ 

Jindfich TOMIŜEK 

Ĉinio 

CN 

Han Zuwu 

Danio 

DK 

Jan U. NIEMANN 

Francio 

FR 

Sylviane LAFARGUE 



Denise HAPPI-FOSSO 

Germanio 

DE 

Walter ULLMANN 



Achim MEINEL 

Hispanio 

ES 

Johano MIRAS CRUZ 

Hungario 

HU 

Istvan SUTKA 

Italio 

IT 

Vito TORNILLO 

Kroatio 

HR 

Zlatko HINŜT 

Norvegio 

NO 

- 

Rumanio 

RO 

Rodica TODOR 


Ĉeestas 14 voĉdonrajtaj k-anoj el 12 landoj. 

2. Ricevitaj telegramoj, leteroj 

La Sk legas la salutleterojn de s-roj: 

a) Alberto MENABENE (IT), la Pr de la LKK de IFK en Roma 1978. 

b) Hm Janos PATAY (HU) 

c) Wieslaw LIBNER (PL) 

3. Honorigo al la mortintoj 

La Sk legas la nomojn de la mortintoj, pri kiuj oni eksciis de la 60-a IFK- 
Poznano 2008 ĝis la 61-a IFK-Triesto 2009. Oni honorigas ilin per unuminuta 
silenta starigado, ke ili ripozu pace : 


Lando Persona Familia nomo Naskiĝdato Mortdato Menciindaĵo 

_ nomo _ 

Aŭstrio Franz ROLLER 11/07/1930 

Martin SCHIMAK 01/04/1917 

Danio Hans Villy JAKOBSEN 1935 feb. 2008 

Germanio Vitus RODER 29/10/1928 10/09/2008 


Horst THEURICH 05/01/1936 dec. 2008 longjara kun- 

laboranto en TK, 
estrarano FFE 


Francio Jeannine PILORGET 26/11/2008 

Jean CROIJ7EV ATIJ E jan. 2009 

Kleber SYLVESTRE 05/05/2009 

Hispanio Diego VILLAR 25/05/2008 

Martin 

Kroatio Sava MATETIĈ - 2/1/1920 11/1/2009 

_ LUĈIĈ _ 

Franjo ŜLABEK 12/4/1940 12/4/2009 Hpde KFEA 


Rumanio Emil 


CRACIUN 


maj. 2008 

4. Estraranaj raportoj 

4.1. Sekretario (aperis en IF 2009.3, sur paĝoj 48-49) 

Unuanime aprobita. 

4.2. Redaktoro (aperis en IF 2009.1, sur paĝo 2) 

Unuanime aprobita. 

4.3. Kasisto (aperis en IF 2009.2, sur paĝo 30) 

Post la aldono de Ks: bezonate aldoni por Serbio “pagita kotizo por 10 
personoj”. 

La raporton faritan de la financaj revizoroj Jeannine Daguin, Denise Happi- 
Fosso kaj Sylviane Lafargue legas Jeannine Daguin. 

La raporto de la revizoroj kaj la financa raporto estas unuanime aprobitaj. 

Cele plibonigi la financan staton de la Federacio, okazis diskuto pri la ĉefa 
elspezo : la eldonado de IF. Venis la konkludo ke la preskvanto preskaŭ 
duoniĝus se duono de la IFEF-membraro akceptus retan version de IF. 

S-ro Stuppnig esprimas bedaŭron por la ebla “malapero” de origine presita IF. 
La Ks informas pri la fonduso “Historia Libro IFEF 100 jaroj”: 100 EUR el 
Japanio, 1000 el Aŭstrio, venis promeso 300 EUR el Germanio. 

Pri la elekto de presejo por la “Historia Libro” decidos la e-o post komparo 
inter presejoj, kiuj donos siajn proponojn kun preskondiĉoj. 

5. Protokolo Poznano (PL) (ĝi aperis en IF 2009.1, sur paĝoj 12-17) 
Unuanime aprobita. 

6. Raporto de la ĉefkomitatano 

La Ĉk partoprenis la aŭtunan kunvenon de la IFEF - estraro en novembro 
2008 en Bologna. 

Li preparis kaj sendis la Cirkuleron kun Demandilo por alvoki l.a-ojn ellabori 
la jarraportojn; li klopodis daŭrigi kontaktojn kun individuaj membroj kaj 
trovi kontaktojn en landoj, kie IFEF nuntempe ne havas funkciantan landan 
asocion; li sendis informojn al diversaj E-gazetoj kaj al redakcioj de la radiaj 
E-elsendoj. La plej bona kunlaboro tiucele estas kun Ĉina Radio Internacia, 
kiu plurfoje raportis pri IFEF agado kaj aranĝoj. 

Unuanime aprobita. 

7. Kongrespropono(j) 

7.1. La l.a. sendas la informon pri la tradukita FISAIC-protokolo kaj al landa 
FISAIC kaj al Ĉk por informo (anstataŭ al Sk, kiel ĝis nun). 

Unuanime aprobita. 

7.2. Elekto de Ĉk 

Unuanime estas aprobita reelekto de la Ĉk Jindrich TOMISEK (CZ) kaj 
anstataŭantino de la Ĉk, s-ino Rodica TODOR (RO). 

8. Raportoj de la Faka Komisiono (FK) 

8.1. Gvidanto 

S-ro Niemann kiel ĉiam, laŭdas la laboron de la sekci-gvidantoj. Li prezentas 
la Fervojfakajn Kajerojn 16 kaj 17 kaj informas pri malfermita faka forumo 
okazinta dum Innotrans-ekspozicio. 

Same, li dankas la italan grupon, nome s-rojn Bolognesi kaj Tornillo pro 
kunlaboro rilate la broŝuron “Jubilea fak-kolekto”, dediĉitan al 100-jariĝo, kiu 
konsistas el artikoloj el “Itala Fervojisto” aperitaj dum la 10 lastaj jaroj. 

Li informas ke dum kongresaj tagoj, la plej nova RailLexic estas preta por 
kopii per USB-poŝmemorilo (ekde morgaŭ - bezonas minimume 1 GB). 

La raporto estas unuanime aprobita. 

8.2. Sekretario de la Fake Aplika Sekcio (FAS) 

La gvidanto S-ro Kovar informas pri aperintaj kaj aĉeteblaj FFK-oj 16 kaj 17. 
La numero 17 estas dediĉita al malnovaj artikoloj ĝis nun neaperintaj. Je 
preparo de ambaŭ numeroj forte laboris s-roj Niemann kaj Hoffmann, kiuj 
prizorgis kunmeton, korekton kaj finpreparon de ili. Ankaŭ, partoprenis s-ro 
Galkin, kiel korektanto. 

Ĵus antaŭ la kongreso, membroj de komisiono partoprenis korekton de fakaj 
artikoloj pri Italaj fervojoj. 

S-ro Kovar prezentis la titolojn de 8 dumkongresaj fakprelegetoj kaj la ĉefan 
prelegon kiun okazigos V.Tornillo: Sistemo Alta Rapido/Alta Kapacito 
(akompanita per videofilmo) kaj Inĝ. Carollo-direktoro de Fervoja muzeo 
Trieste: Historio de italaj lokomotivoj. 

La raporto estas unuanime aprobita. 

8.3. Sekretario de la Terminara Sekcio (TS) 

S-ro Hoffmann memorigas pri sia lastjara informo pri grava perturbo en la 
datumbanka programaro de Internacia Fervojunio UIC. Bedaŭrinde, ankaŭ 
uzo de iomete plibonigita dosieraro ne fundamente solvis la problemon. 
Nuntempe, speciala firmao evoluigas novan programaron - laŭ aktualaj 
promesoj por nunjara aŭtuno. 

La amplekso de difintekstoj tradukitaj en Esperanton aktuale nombras 1440. 
De tiu sumo, jam troviĝas en la datumbanko 473 tekstoj. Cu eblas enigi pliajn 
difinojn - pretaj por tio nun estas 951 - antaŭ apero de kvara eldono de la 
terminaro RailLexic , tio dependas de firma respondo ĉe koncerna trakto kun 
UIC en junio. 

Ekster daŭrigo de tradukado kaj termindiskutado en la Terminara Sekcio, s-ro 
Hoffmann proponas urĝe esplori bonan metodon. Kunlaborantoj de TS kaj 
aliaj interesatoj posedantaj sufiĉe modernan komputilon, povos aliri al la 
grandega terminologia storaĵo RailLexic , por ke ili detale eksciu pri la aktuala 
laborrezulto de TS. Verŝajne, plej facila solvo estas uzo de malgrandaj 

enŝoveblaj datumportiloj (tielnomataj USB-ŝlosiloj ). S-ro Heinz Hoffmann 
kunportis la plej freŝan version de RailLexic en sia USB-ŝlosilo. Pere de 
komputilo de Ladislav Kovar, eblas kopii por aliaj interesiĝantoj al USB-ŝlosilo. 
Ankaŭ eblos sendi “ŝlosilon” per normala poŝto al s-ro Hoffmann, por tia kopio. 

Ĉiukaze la nova - kvara - eldono de RailLexic havos ankaŭ varianton en 
Interreto. Kiam UIC informos s-ron Hoffmann pri detaloj, li tuj publikigos 
tion en niaj komunikiloj Internacia Fervojisto kaj Terminara Kuriero 
En la diskuto : la Vp pritraktis kun MAV pri enmeto de novaj terminoj 
ricevitaj de s-ro Hoffmann, al la papera versio de RailLexic 4, sed la demando 
estas la eldonkvanto de libroj. 

Jan Niemann konsilas uzi CD-Rom version, pli oportunan ol paperan. 

La raporto estas unuanime aprobita. 

9. Raportoj de la komisiitoj 

9.1. Skisemajno (VIFES) 2009 

S-ino Todor raportas pri la lasta, 50-a VIFES okazinta inter la 21-a kaj 27-a 
de februaro 2009 en Transilvanio kun 90 partoprenantoj el 2 landoj (1 
eksterlandano). 

VIFES-on partoprenis ĉefe rumanoj kaj pro tio s-ino Todor rezignas organizi 
tiun aranĝon refoje kiel internacian, eble nur kiel landan aranĝon. 

Unuanime aprobita. 

9.2. Komitatano "A" por IFEF ĉe UEA 
La Vp Istvan. Gulyas informas pri la 93a UK okazinta 19-26.07.2008 en 
Roterdamo (NL) 

La kongreson ĉeestis 1845 partoprenantoj el 73 landoj : la temo de la 
kongreso : "Lingvoj: trezoro de la homaro". 

La fervojistan kontaktkunvenon partoprenis 50 esperantistoj el 12 landoj. La 
Vp, nia „A“ komitatano ĉe UEA, parolis pri la 100-jariĝo de la fervojista 
Esperanto-movado kaj pri la 60-a IFEF-kongreso okazinta en Poznano. Pri 
samaj aferoj la Vp denove parolis dum la tiel nomita “Kleriga lundo” (kiu jam 
okazis en UK-oj ekde kelkaj jaroj). La ĉeestintoj interesiĝis pri la IFEF- 
kongreso en Triesto, dediĉita al la centjariĝo de la Federacio. 

La kongreso decidis pri la Kongresa Rezolucio en kiu, interalie: 

Proponas al la monda komunumo science esplori la rolon de Esperanto en pli 
efika kaj justa komunikado tra la mondo. 

La raporto estas unuanime aprobita. 

10. Resumo de la jarraportoj 2008 el la landaj asocioj 

La Vp prezentas la plej gravajn erojn el la resumo, kiun li faris surbaze de 
la jarraportoj de la l.a., kiu aperos en IF. 

La landaj asocioj nombras 1910 membrojn, 65 malpli ol en 2007 ; samtempe, 
IFEF nombras 650 membrojn, 44 malpli ol en 2007. La l.a. informas pri bonaj 
rilatoj kun fervojaj entreprenoj. 

Unu inter konkludoj estas ke mankas gejunuloj, pro kio kelkaj l.a. preskaŭ 
ĉesigas la funkciadon. 

Unuanime aprobita. 

11. Analizo de la nuna situacio en kelkaj landoj 

Sen diskuto. Nenio nova. 

12. Buĝeto 2010 kaj kotizkonfirmo 
Ĝi aperis en IF 2009.2, sur paĝo 30. 

La Ks ne proponas novan jarkotizon (restos 9 eŭroj). 

Unuanime aprobita. 

13. Rilatoj kun aliaj organizoj 

13.1. UEA 

Dum la UK 2009 en Bjalistoko, la Vp provos organizi fakan, fervojistan 
programon kun polaj fervojistoj. 

Ankoraŭ ne eblas respondi, kiam okazos fervojista kontaktkunveno en 
Bjalistoko. 

Venas kelkaj kritikoj al UEA pro la organiza laboro. 

13.2. FISAIC 

La Pr informas pri sia pro lastmomenta malsaniĝo, rezigno ĉeesti la kunvenon 
de prezidantoj de la teknikaj komisionoj de FISAIC okazintan 22-24.04.2009 
en Bad Tolz, Germanio. 

14. Venontaj kongresoj 

14.1. Konfirmo de invito al la 62-a IFK en 2010 

S-ino Kamburova konfirmas la inviton al Bulgario, en urbo Sofia, 8-15.05.2010. 
Unuanime aprobita. 

14.2. Elekto de gastiganta lando por la 63-a IFK en 2011 
S-ro Kovar invitas al Ĉeĥio, en urbo Liberec, 2011. 

Unuanime aprobita. 

14.3. Diskuto pri pluaj eblecoj 

S-ino Viŝnja Brankovic prezentas sian firmaon “Orbis Pictus”, kiu povas 
profesie organizi kongreson “preskaŭ ie ajn” en Eŭropo. 

15. Venontaj VIFES en 2010 kaj 2011 

Denise Happi-Fosso rimarkas, ke oni devas ŝanĝi IFES al VIFES en ĉiuj 
oficialaj paperoj. 

Okazis la diskuto laŭ la demando: Cu ni devas ĉesigi VIFES ? Bedaŭrinde, 
post la rezigno de s-ino Todor neniu montris intereson por la organizado de 
tiu aranĝo. 

16. Eventualaĵoj 

S-ro Niemann, inter du kongresoj organizis enketon pri la estonto de IFEF. 
Nun li informas, ke malmultaj landoj respondis. 

Iuj estraranoj anoncis foriron de la funkcioj. 

17. Libera diskuto 

S-ro Mirkoviĉ informas pri ekspozicio pri Hiroŝimo, kiun organizas 
Slovena Fervojista Esperanto-Asocio en kelkaj slovenaj urboj kaj li estas 
preta por pruntedoni vintre kaj printempe al najbaraj landoj (pro praktikaj 
kialoj: kostoj ktp.). 

Sylviane Lafargue parolas pri la partio EDE (Eŭropo - Demokratio - 
Esperanto), kiu estas kandidato en la Eŭropaj balotoj 2009, en 2 landoj, 
Francio kaj Germanio. Si instigas ĉiujn fari simile en siaj landoj por la 
sekvontaj balotoj. 

Jean Ripoche atentigas la venontjarajn LKK-anojn pri la unua limdato por 
aliĝo. Sur la aliĝiloj dumkongrese disdonataj aperas : 31-a de decembro. 
Kutime estas la 31-a de januaro. Post diskuto, la LKK de BG akceptas 

ŝanĝon kaj estas decidite ke la unua limdato por aliĝi al la IFEF 
kongreso en Sofio restos la 31-a de januaro 2010. 

Trieste, la 25-an de majo 2009 

Protokolis la Sk Marica Brletiĉ 
Teknike kunlaboris Laurent Vignaud 


Grava atento por la ne abonantoj ; 

"Karaj Legantoj! 

La preskosto kaj la sendokosto de nia faka revuo Intemacia Fervojisto grave 
altiĝas. Pro tio ni povos sendi ĝin ekde la sekvonta numero al vi nur perrete 
(elektronike). 

Se vi deziras en la estonto perrete ricevi nian fakrevuon, bonvolu sendi vian 
retadreson al la redaktoro de IF : 

JeanRipoche : <jeanripoche@wanadoo.fr>. 

La redakcio" 

Fervojista kunveno dum la UK en Bjalistoko 

Dimanĉe, la 26-an de julio, en la salono Fighiera-Sikorska okazis la tradicia 
fervojista kunveno kun 48 partoprenantoj el 14 landoj. 

Istvan Gulyas vicprezidanto de IFEF gvidis la kunvenon : titolo estas : la 
centjara historio de la Federacio. IFEF fondiĝis en 1909 dum la 5a UK en 
Barcelono. 

S-ino Edwige Tantin Ackerman raportis pri la maje okazinta jubileo IFEF- 
kongreso en la itala urbo Triesto. Poste, sinjoro Wieslaw Libner, prezidanto de la 
Pola Fervojista E-Asocio, parolis pri sia landa movado, kaj pri la trafikanta 
« Zamenhof trajno » inter Bjalistoko kaj Bielsko-Biala. 

E1 la temoj de la alparoloj la jenaj : en la ĉeĥa urbo Svitavy oni inaŭguris 
E-muzeon, kie oni planas fervojistan ekspozicion ; kelkaj gekolegoj plendis 
pro la efiko de la malbona ekonomia situacio ĉe la fervojoj ; oni anoncis ke la 
venontjara IFEF-kongreso okazos en Sofio, kaj en 2011 en Liberec (Ĉeĥio). 

Jaŭde, la 30an de julio, pluraj gekolegoj vizitis la lokan ĉefstacidomon. 
Tie la direktorino de la stacidomo akceptis ilin. Si konigis la historion de la 
loka fervojo, kaj parolis pri la evoluo. Fine, sekvis la rigardo de la fervoja centro. 

Istvan Gulyas (el kongresa kuriero) 


Alvoko de la ĉefkomitatano 

Estimataj estraranoj, 
estimataj komitatanoj, 
estimataj honoraj membroj, 
estimataj membroj de IFEF. 

Mi elkore salutas vin kaj anoncas al vi, ke laŭ Statuto, § 14 1) d) mi 
ricevis demisiojn de kvar estraranoj : la prezidanto, la vicprezidanto, la 
sekretariino kaj la redaktoro. Laŭ Statuto ilia oficperiodo finas en la jaro 
2010 en la IFEF kongreso. 

Mi petas vin, koincide kun la Statuto, § 22 kaj § 18 proponi konvenajn 
kandidatojn por la estraroficoj, kiuj havas spertojn en la federacia laboro kaj 
deklaros pri sia preteco okaze de elekto partopreni en la kunsidoj de estraro 
kaj komitato dum la koncema oficperiodo. 

Mi petas vin sendi kandidatproponojn laŭ § 18, GR, c), d), e) plej 
malfrue ĝis la 31.12.2009 kaj ĝojatendas vian kunlaboron kaj helpon ! 

Plej elkore kaj amike 
Jindrich Tomiŝek, ĉefkomitatano. 

ALIĜILO 

por la 62-a kongreso de IFEF 
de la 8-a ĝis 15-a de majo 2010 en Sofio, 
Bulgario 

LKK adreso: 

62a Kongreso de IFEF, Bulgario, Sofia-1080, str. “Ivan Vazov 3 
Bank-konto: Eurobank EFG Bulgaria, ul. “Kuzman Shapkarev”l, Sofia 
IBAN: BG 98BPBI7942 44461 78301, BIC: BPBIBGSF 
Veselka KAMBUROVA 

Mi aliĝas al la 62-a IFEF kongreso en urbo Sofio, Bulgario: 

IFEF-ano jes Ne Viro Virino 

Familia nomo:. 

Antaŭnomo:.Naskiĝjaro:. 

Adreso: strato. 

Poŝtkodo, urbo:. Lando:. 

Telefono:.Fakso:.Retadreso:. 



Kongreskotizo (en EŬRO): 

ĝis 31.01. 2010 

poste 

sumo 

IFEF membro 

50 

60 


Familiano kaj junul(in)o ĝis 30 jaro 

30 

40 


Ne IFEF membro 

70 

75 


/\ 

Cambro-perado por aliĝilo 

3 



Tuttaga ekskurso kun tagmanĝo 

60 



Duontaga ekskurso 

15 



Festavespermanĝo antaŭ la balo 

35 



Tranoktado laŭ elekto (minimume 1 nokto) 




Libervola donaco al la kongresa kaso 




Sume: 





Mi mendas por jenaj noktoj: 


7/8 

8/9 

9/10 

10/11 

11/12 

12/13 

13/14 

14/15 










Mi deziras loĝi kun:. 

kongresnumero, 

Mi konfirmas, ke mi konsentas kun la Ĝeneralaj instrukcioj presita de ĉi tiu 
aliĝilo kaj aparte deklaras, ke mi havas san-kaj accident- asekuron por mia 
restadtempo en Bulgario, dum la 62-a IFEF Kongreso. 

Mi alvenos al Sofio per.la.-an de majo je la.-a horo. 

Loko, dato:. Subskribo:. 


HOTELOJ 

la prezoj en eŭro estas por 
unu nokto kaj unu persono 

1-lita ĉambro 

2-lita ĉambro 

3-lita ĉambro 

Hotelo “Dedeman -Princess” - 4* 

100 

70 


Hotelo “Lion” - 3* 

65 

40 


Hotelo “Aris” - 3* 

64 

38 

30 

Hotelo “Slavyanska beseda” - 2* 

60 

37 

28 

Hotelo “Pliska” - 2* 

50 

30 

25 


Hotelaj prezoj inkluzivas matenmanĝon ! 

ĜENERALAJ INSTRUKCIOJ 

1. Ĉiu partoprenanto bonvolu plenigi kaj sendi apartan aliĝilon por la 
kongreso kaj por la postkongreso al la adreso de LKK. 

2. Sendu la pagon, nur en eŭroj, al la indikita bankkonto de la LKK. Oni 
traktos la aliĝilon nur post alveno de la pago. Vi devas pagi 
bankelspezojn (inkluzive por la Bulgara banko). 

3. Se vi pagas por alia persono, kiu nepre devas sendi apartan aliĝilon, 
menciu precizajn informojn pri la koncerna persono (nomo, lando, 
adreso). 

5. Kongreskotizo neniukaze estas repagebla. La pagoj por la ceteraj servoj 
estas repageblaj post la depreno de 10% por administrado, kondiĉe ke 
LKK ricevu la malmendon antaŭ la 15-a de marto 2010. 

7. LKK konfirmos la akcepton de ĉiu aliĝilo post la ricevo de la koncerna 
pago kun indiko de via kongresa numero kaj de ĉiuj antaŭmenditaj kaj 
antaŭpagitaj servoj. 

8. LKK havas la rajtojn ŝanĝi la prezojn, se inflacio aŭ aliaj ne antaŭvideblaj 
kondiĉoj postulos tion. 

9. Kongresanoj rajtas tag- kaj vespermanĝi favorpreze en la hoteloj. 

Unuiĝinta Eŭropo bezonas ESPERANTON ! 

PROGRAMO (Provizora) 

por la 62-a IFEF Kongreso, 
de la 8-a ĝis 15-a de majo 2010 en Sofio, Bulgario 


08.05 

Sabato 

08.00-19.30 

14.00-15.00 

15.00-16.00 

16.00-17.00 

19.30-24.00 

Akceptej o/informej o 

Gazetara konferenco 

Kunveno de la IFEF Estraro/LKK 
Kunsido de la IFEF Estraro 

Interkona vespero 

09.05 

08.00-13.00 

Akceptejo/informejo funkcias 

Dimanĉo 

09.00-12.00 

Solena Inaŭguro 


12.00-12.30 

Komuna foto 


19.30-21.00 

Nacia vespero 

10.05 

08.00-13.00 

Informejo/Libroservo funkcias 

Lundo 

09.00-12.00 

Nepublika komitatkunsido 


13.30-18.30 

Duontaga ekskurso 

Libera vespero 

11.05 

08.00-13.00 

Informejo/Libroservo funkcias 

Mardo 

09.00-12.00 

Plenkunsido 


13.30-14.30 

Kunsido de la faka komisiono 


14.30-15.30 

Kunsido de la terminara komisiono 


15.30-16.30 

Fervojaj novaĵoj 


19.30-21.00 

Distra vespero 

12.05 

07.30 - 20.00 

Tuttaga ekskurso 

Merkredo 


Libera vespero 

13.05 

08.30-12.00 

Informejo/Libroservo funkcias 

Jaŭdo 

09.00-10.00 

Fakprelego 


10.00-11.00 

Faka komisiono 


11.00-12.00 

Movadaj aferoj 


18.30-20.00 

Festa vespermanĝo antaŭ la balo 


20.00 - 24.00 

Internacia balo 

14.05 

09.00-12.00 

Informejo funkcias 

Vendredo 

09.00-10.00 

Kunsido de la Faka Komisiono 


10.00-11.00 

La venonta kongreso prezentas sin 


11.00-13.00 

Solena Fermo 


19.30-22.00 

Adiaŭa vespero 


08.00 

Forveturo al postkongreso 

LAZAR KARAKAŜEV fariĝis 70-jara en aŭgusto 2009 
kaj festis 50-jaran E-agadon. 


Mi eksciis pri la Intemacia lingvo 
Esperanto en 1959 estante lemanto en la 
Fervojista lemejo en Sofio. Mia instm- 
isto Stajko Pisarov, konata esperantisto 
en mia lando, rakontis al ni interesajn 
travivaĵojn en diversaj landoj, kiujn li 
vizitis dank' al Esperanto. Li organizis 
E-kurson por komencantoj kaj mi tuj 
aliĝis. Ĉirkaŭ dek lernantoj komencis 
lemi la lingvon. Bedaŭrinde nia instm- 
isto malsaniĝis post la deka leciono 
kaj ni ne povis fini la kurson. 

Mi finis la fervojistan lernejon kaj 
komencis labori en urbo Plovdiv. En 
la urba E-societo "Kulturo" mi finis 
trimonatan kurson de Esperanto. Fininte 
ĝin mi ne ĉesis lemi la lingvon, prak- 
tikis ĝin diversmaniere, korespondis 
kun gesamideanoj el tuta Eŭropo. Mi 
komencis partopreni en diversaj E- 
aranĝoj en mia lando kaj eksterlando. 

Ni fondis fervojistan E-societon 
en Plovdiv kaj mi estis elektita ĝia 
sekretario. Unuafoje, mi partoprenis 
IFEF-kongreson en Vama en 1968 kaj 
por mi tio estis utila sperto, ĉar membro 
de LKK. En tiu kongreso mi konat- 
iĝis kun Astrid kaj Erik el Danlando, 
Benno el Germanio, Jeannine, Denis 
kaj Jenent el Francio, kun kiuj ĝis 
nun mi korespondas. Interesa fakto : 
ankaŭ mia patro lemis Esperanton 
kiel junulo. Post lia morto mi trovis 
lian lemolibron de 1928 j. kaj nun mi 
gardas ĝin en mia domo kiel memor- 
aĵon. 

Mi finis triagradan kurson de Es- 
peranto kaj ricevis diplomon pri instm- 
rajto de BEA. Mi gvidis multajn E- 
kursojn por komencantoj kaj progres- 
intoj. Mi partoprenis en 17 IFEF- 
kongresoj en tuta Eŭropo kaj en kelkaj 
Universalaj kongresoj. Mi estis LKK- 



ano de la IFEF-kongreso en Suna Bordo 
(Bulgarie) en 1984 kaj prezidanto de 
LKK de la IFEF-kongreso en Plovdiv 
en 2002. Por mi, tio estis granda honoro. 

Dank'al Esperanto mi vizitis multajn 
landojn en Eŭropo, partoprenis en multaj 
Esperantaj aranĝoj, renkontiĝis kun 
multaj geamikoj kaj vizitis multajn inte- 
resajn lokojn, ekkonis multajn kutimojn 
de diversaj popoloj k.t.p. Kiam vizitas 
min esperantistoj, por mi estas granda 
festo kaj mi volonte helpas laŭ miaj 
eblecoj. Mi ne povas forgesi la tra- 
vivaĵojn dum miaj vizitoj al amikoj en 
eksterlando. 

Pli ol 20 jarojn mi estas prezidanto 
de la fervojista societo "Espero" en 
Plovdiv kaj mi plu laboras por la pros- 
pero de la Esperanto-movado en mia 
urbo, en mia lando kaj en eksterlando. 
Kvindek jarojn mi laboras por Esperanto 
kaj ne ĉesas labori. Mi kredas, ke la E- 
movado prosperos en la tuta mondo, 
ĉar Esperanto estas neŭtrala lingvo kaj 
lingvo de la paco kaj interkompreniĝo 
de la homoj en la tuta mondo. 

IFEF-estraro profitas la cirkonstancon 
por laŭdi nian kolegon Lazaro-n 

Mia unua vizito al Italio 

De HAN ZUWU * 

Longdistanca flugado 

S-rino Wang Ruixi, sendito de la Ĉina Fervojista Esperanto-Asocio 
(ĈFEA) kaj mi, la 21-an de majo flugis el Pekino al la itala urbo Triesto por 
partopreni la 61-an kongreson de IFEF (Internacia Federacio de Esperantistaj 
Fervojistoj). 

Ĉe la elirejo de la flughaveno en Triesto, la sekretariino de LKK Elda 
Doerfler kaj LKK-ano Elio Nount atendis nin kaj diris: "Saluton! Bonvenon 
en Triesto!" Unu frazo forte kunligis korojn de ĉinaj kaj italaj esperantistoj. 
Tuj ni sentis nin kiel en familio plena de frateco kaj intimeco de Esperantujo. Sur 
la vojo al la hotelo Pensione Gianni, italaj geamikoj koncize prezentis al ni la 
ĉemaran urbon Triesto. Profundnokte ni estis bone aranĝitaj en la hotelo. La 
longtempa veturado kaj horardiferenco inter la du malproksimaj landoj lacigis 
nin, sed mi neniel povis ekdormi... 

61-a IFEF-kongreso 

IFEF, fondita en 1909 dum la UK en Barcelono, ĉi-jare celebris sian 100- 
jaran jubileon pri oficiala okazigo de internacia agado inter fervojistoj en 
Triesto, Italio. La kvinan fojon, IFEA (Itala Fervojista Esperanto-Asocio) 
organizis IFEF-kongreson en Italio: Verono en 1954, Rimini en 1970, Romo 
en 1978, Cervia en 1993 kaj Triesto ĉi-jare) 

La 24-an de majo, okazis la solena inaŭguro, kiun ĉeestis 209 kongresanoj 
el 20 landoj, inkluzive de pluraj eminentuloj: komunuma skabeno de Triesto, 
vicprezidanto de IFAIFA (Internacia Federacio de la Artaj kaj Intelektaj Fer- 
vojistaj Asocioj), la prezidanto de Triesta Libertempa Fervojista Asocio, la 
prezidanto de Fervoja Muzeo. 

Dum la solena inaŭguro, oni transdonis honordiplomon kaj la honor- 
insignon al d-ro Romano Bolognesi kiu fariĝis Honora Prezidanto de IFEF, 
Istvan Gulyas kiu signife kontribuis al la agado de la asocio dum ĝia centjara 
ekzisto, kaj s-rino Edvige Ackermann pro ŝia grava kontribuo al la kongreso. 
A1 la inaŭgura ceremonio majstran kontribuon donis Jindrich Tomisek, kiu 
kun eleganto kaj trankvilo aranĝis la salutmesaĝojn de la delegitoj. Inter la 
diverslandaj gratulantoj mi, kiel la ĉina reprezentanto, donis belegan donacon 
— ĉinstilan pentraĵon al la kongreso, kiu mirigis la kongresanojn. Ankaŭ la 
ĉeestantoj de la inaŭguro surpriziĝis pri la reprezentantoj el la 13 nobelaj 
familioj kun muzika programo kaj en belaj kostumoj. 

Dum la kongreso okazis nepublika komitatkunsido, publika plenkunsido, 
kunveno de fakkomisiono kaj prelegoj: "Lokomotivoj en Italio" de inĝeniero 

Roberto Carrollo, "Evoluo de la granda 
rapido en Italio" de d-ro Romano Bolo- 
gnesi kaj "Fervojaj novaĵoj" de J. Nie- 
mann kaj L. Kovar. Jan U. Niemann estis 
unuanime reelektita kiel gvidanto de la 
Teknika Komisiono, Ladislav Kovar 
sekretario de Fake Aplika Sekcio, Heinz 
Hoffmann sekretario de la Terminara 
Sekcio, Heinz Hoffmann redaktoro de la 
Terminara Kuriero . 

En la kongresa fermo, oni decidis, ke 
la 62-a IFEF-kongreso okazos en 8-15-a 
de majo 2010 en Sofio (Bulgario). La 
flago de IFEF estis transdonita de s-rino 

Donaco de la ĈFEA al la kongresanoj Edvi S e Ackermann, vicprezidanto de 

LKK, Italio al inĝeniero Veselka Kam- 

burova, prezidantino de la Nacia Asocio de IFAIFA kaj BEFS. 

Krome, dum la kongreso okazis bankedo, balo, diversaj vesperoj, koncertoj, 
ekskursoj duontaga kaj tuttaga al la Kastelo Miramare, Kastelo Duino. La 
postkongreso daŭris ĝis la 1-a de junio per abunda programo. 

Anekdotoj 

Mi ricevis varman helpon, kiam mi renkontis iom da malfacilaĵoj. En Triesto, 
iun vesperon, mi telefonis en la strata kiosko al mia amiko loĝanta en Florenco 
pri la dato kaj tempo de mia trajno al lia urbo, sed ne sukcesis pro la malbona 
funkcio de la telefona aparato. Tiam, mi petis helpon de iu preterpasanta 
mezaĝulo, li tuj helpis min kontakti mian amikon per sia poŝtelefono. Kaj 
kiam mi demandis pri la vojo, oni volonte montris ĝin al mi. 

Preskaŭ ĉiu trajno en Italio veturas akurate. La horaro de la trajnoj bone 
funkcias. Ankaŭ veturas aŭtobusoj. Sur la tabulo de ĉiu haltejo estas skribita 
la horaro de ĉiu aŭtobuso. 

Postkongresa vojaĝo 

Post la kongresaj agadoj, ni vojaĝis de Triesto al Venecio, Florenco, Pizo 
kaj Romo. 

Kiam ni atingis la stacidomon de Venecio, venecaj esperantistoj d-ro 
Domenico Trombetta, s-rino Betty Bertilla kaj s-ro Giovanni Molin bon- 
venigis nin. Poste, ili gvidis nin promenadi tra la urbo. Venecio estas tre in- 
teresa urbo. Boato estas la plej konvena transportilo, ĉar tie, ĉie fluas kanaloj. 
Pezajn varojn oni transportatas per boatoj. 





104 


INTERNACIA FERVOJISTO 2009.6 


Venecio famas interalie pro 
siaj gondoloj, barketoj longaj kaj 
sveltaj, kiujn barkistoj pelas per 
unusola remilo. Ili estas konataj 
kiel transportiloj por revantaj 
geamantoj, sed servas ankaŭ kiel 
tute ordinaraj taksioj. La gondol- 
istoj kutime staras, sed lerte 
kliniĝas dum trapaso de pontoj 
sur la kanaloj. 

Adiaŭo 



Tio por mia unua vizito en 
Italio, mia travivaĵo en Italio 
donis al mi profundan impreson : 
la urboj, kiujn ni vizitis belaj, 
puraj kaj bone administrataj, la 
tuta lando vizitinda pro siaj na- Dum la vizito en Venecio 

turaj riĉaĵoj kaj belegaj pejzaĝoj, la historiaj konstruaĵoj kaj objektoj bone kon- 
servitaj kaj protektitaj, la popolo amika, helpema kaj zorgema. La 15-taga vojaĝo en 
Italio finiĝis. La 5-an de junio mi adiaŭis Italion kaj forveturis de Romo al Pekino 
kun amikeco de italaj esperantistoj kaj popolanoj. 


*La aŭtoro estas vicprezidanto de la Ĉina Fervojista Esperanto-Asocio. 


Eltirita de ĉina esperanta retejo 


Nekutima Esperanta aranĝo - per trajno ! 

A1 la sekvajara Azia Esperanto-Kongreso en Mongolio oni povas veturi per spe- 
ciala karavano en la Transsiberia Trajno. Tiu vojaĝo de Moskvo (aŭ Peterburgo) tra 
Siberio - apud la lago Bajkalo ! - daŭros 10-12 tagojn, do ĝi mem estas iu ekskluzi- 
va Esperanto-renkontiĝo... E-karavano per la transsiberia trajno al Ulanbatoro al la 
6-a Azia Esperanto-Kongreso (Mongolio, 2010) 

En junio 2010, estos organizita pertrajna vojaĝo tra Rusio survoje al la 6-a Azia 
E-Kongreso (Mongolio, 2010). Nuntempe pretas kunvojaĝi proksimume 10 esperan- 
tistoj el Francio, Italio, Germanio, kiuj aŭ jam trajnumis survoje al UK en Jokohama 
(Japanio, 2007), aŭ informiĝis pri la efektivigota vojaĝo "E-karavane". 

Itinero de la E-karavano al Mongolio estas ankoraŭ provizora kaj ĝia konkretiĝo 
dependas de preferoj de la partoprenontoj. Oni elektu unu el variantoj. La varianto, 
kiu kolektos pli da jesoj, estos efektivigita. 

La prezoj de la vojaĝo vin surprizos kaj allogos ! 

Pliajn detalojn kaj konkretan retpaĝon pri tiu speciala evento en junio 2010, 
Mongolio, trovu per la "Intemacia Kalendaro de Esperanto-Aranĝoj" ĉe la Ret-Info : 
" http://www.eventoj .hu " 

Mondvasta plej longa senkondukita metroo 



La mondvasta plej longa tutaŭtomata fervojretsistemo 
ekfunkciis hieraŭ (= 09.09.2009) en Dubajo. Unue ek- 
funkciis la "ruĝa linio" kun 10 de la sume 29 stacioj kun 
suma longeco de 52,1 km. La "verda linio" de la metroo 
kun longeco de 23,9 km devos ekfunkcii en junio 2010. 
Gi iĝos la plivastigita servo. La projekto kostas sume 5,38 
miliardojn da Eŭroj . 

Aldonaĵo de la tradukisto : 

La emirlando Dubajo kun la ĉefurbo Dubajo estas parto 
de la Unuiĝintaj Arabaj Emirlandoj kaj havas ĉirkaŭ 
1 272 000 enloĝantojn. Fervojo tie ne ekzistas. 

(Walter Ullmann/Germanio) 


Kongreso de FFEA en Nantes (Francio) 

La venonta kongreso de la Franca Fervojista Esperanto-Asocio okazos 
en Nantes de la 19-a ĝis la 24-a de marto 2010. Eblas atingi la urbon 
Nantes post du horoj de trajnveturado el Parizo. 

Por pliaj informoj, bonvolu sin turni al la redaktoro. 

94-a UK 2009 en BJALISTOKO 


Pli ol 1800 kongresanoj el 63 landoj ĝuis vere eksterordinaran kaj elstaran 
kongreson en la naskiĝurbo de L.L.Zamenhof en Bjalistoko. Gi estis elektita por 
omaĝi la 150-an naskiĝjubileon de la kreinto de Esperanto. Bjalistokanoj fieras 
pro tiu grava personeco. La tuta urbo eksciis pri nia evento. Stratoj estis omamitaj 
per E-flagoj kaj pluraj afiŝoj ne povis esti ne rimarkitaj. Ankaŭ la urbanoj povis 
ĝui kelkajn E-aranĝojn okazantajn en la urbo kaj koncerton de Jomo kaj Kimo en 
la parko. La etoso kaj entuziasmo en la kongresejo estis grandega malgraŭ 
kelkaj incidentoj fare de iuj vandaloj. La konstruaĵoj de la Politekniko de 
Bjalistoko funkciis kiel kongresejo. Apude, estis konstruita grandega tendo 
ekipita per ekranoj. Tie okazis la plej gravaj solenaĵoj kaj eventoj. 

La inaŭguran ceremonion ĉeestis diversaj politikaj kaj urbaj aŭtoritatuloj 

kaj la partoprenantojn 
bonvenigis ankaŭ la 
nepo de nia Majstro. 
Dum la paŭzo inter- 
venis tmpo da talentaj 
gejunuloj kantante 
gajajn, melodiajn 
kantojn. Reprezent- 
antoj de ĉiuj nacioj bondeziris al la kongresanoj en ilia koncerna lingvo 
“Pacon al vi”. 




La Movada Foiro ĉiam pligrandiĝas kaj la asocioj sukcese prezentas al la 
publiko siajn agadojn kaj planojn por la estonteco. La programo estis riĉega, 
ĉiu devis elekti laŭ sia intereso kaj povis ĉeesti nur parton de la abunda oferto. 
Grandan intereson de la partoprenantoj vekis la kleriga lundo dum kiu estis 
pritraktitaj interesaj temoj. Fakaj asocioj havis siajn kunvenojn, estis diskutata 
la ĉeftemo de la kongreso: 

“Krei pacan ponton inter la 
popoloj”, la estraro kaj la 
Centra Oficejo respondadis 
demandojn de la publiko, 
estis prezentitaj filmoj, pola 
lingvo eksprese, prelegoj pri 
Pollando, okazis lingvaj kursoj 
kaj la Intemaciaj Ekzamenoj. 

Vespere, ni povis observi 
per teleskopo stelojn. Ne 
mankis la ŝatata aŭkcio jam 

tradicie kaj sprite gvidata de j nter a n a j estru i () j, dekstre staras la nepo de Zamenhof 

Humphrey Tonkin kaj aliaj interesaj prelegoj. Ankaŭ la gejunuloj invitis nin 
al sia programo. La tuttagaj ekskursoj celis konatiĝon de diversaj regionoj de 
Pollando. 

La Kongresa kuriero aperadis ĝustatempe kun diversaj novaĵoj rilate la kon- 
greson kaj ekde la dua numero aperadis regule intervjuoj de konataj esperantistoj 
pri prognozo de evoluo de Esperanto ĝis post 50 jaroj. Perfekte funkciis poŝto 
kun speciala porokaza stampo kaj la poŝtaĵoj estis liveritaj per speciala trajno 
aŭ balono kun aldona stampo. 

Paralele, okazis muzika festivalo de kulturoj en la urba placo. Dum la 
semajno spekteblis multaj artaj programoj. Iuj estis dediĉitaj al la juda kulturo. 
Tre impresa kaj bunta estis la Nacia Vespero. A1 la publiko estis amplekse 
prezentataj muzikaj kaj dancaj tradicioj de Pollando el diversaj tempo- 
periodoj. Ankaŭ la bankedo, al kiu ni ĉi-jare aliĝis por festi nian 30-jaran 
geedziĝon la 27-an de julio, estis bonega kaj festena. 

Ĉi-foje la plej malmulte kostaj loĝejoj en studentaj ĉambroj situis plej 
proksime (vid-al-vide) de la kongresejo, kio kontentigis la plejmulton de la 
partoprenantaro. 

En la urbocentro okazis pluraj E-aranĝoj en la kafejo Fama, teatraĵoj en 
urbaj teatroj kaj multaj el ni vizitis la kafejon Esperanto. Urbocentre troviĝas 
turismaj informtabuloj pri lokoj ligitaj al la historio de Esperanto, ĉefe al la 
Majstro kaj la Esperanto-Centro ofertas ekspozicion pri la vivo de Zamenhof. 

Resume, pri la ĉi-jara UK ne eblas paroli alimaniere ol per superlativoj. 
Dank’ al la lokaj aŭtoritatuloj, LKK-anoj kaj multaj helpantoj ni povis ĝui 
modelan kongreson. Dum la tuta semajno regis entuziasmo, festa etoso kaj 
amikaj renkontoj. Malfacilis forlasi tiun belan lokon. 

Espereble, la tri kubanoj partoprenintaj la ĉi-jaran kongreson inspiriĝis kaj 
provos aranĝi venontjare same grandiozan kongreson en Havano. Ili promesis tion... 

Liba GABALDA 

Rekorda foiro Czech RailDays en Cehio 

Foiro de fervoja trafiko Czech Raildays ĉijare fariĝis okazintaĵo de la jaro. 
Ĝia jubilea deka jaro okazis de la 16-a ĝis 18-a de junio en Ostrava, en norda 
parto de Moravio (Ĉeĥio). Prezentiĝis 146 firmaoj el dekunu landoj. 

Tra la pordoj de la foirejo en varstacio Ostrava, la ĉefa stacio, venis en la 
tri tagoj, 6685 pagantaj vizitantoj. Ĉiuj venis por fikse rigardi la intemacian 
foiron de la fervoja tekniko, produktojn kaj servojn por bezonoj de la fervoja 
kaj urba trafikoj Czech RailDays. Historie, temis pri rekorda vizito. 

La solenan inaŭguron partoprenis vicĝenerala direktoro de la Ĉeĥaj 
Fervojoj (ĈD) por pasaĝertrafiko Antonfn Blazek, la ĝenerala direktoro 
SZDC Jan Komarek, la filia ĉefo de Fako de la trafiko kaj ŝosea mastrumado 
de la Moraviosilezia regiono Ivo Murces, la vicurbestro de la urbo Ostrava 
Vojtech Minar, la ĝenerala direktoro de la Asocio por evoluo de 
Moraviosilezia regiono Miroslav Fabian, delegacio de Aŭstriaj Federaciaj 
Fervojoj (OBB) gvidata de Werner Kovarik kaj aliaj gastoj. 

La vizitantoj plej multe interesiĝis pri Aŭstria grandrapida trajnunuo OBB 

Railjet kun lokomotivo Taurus 1216.2 
OBB kaj Siemens Mobility, sed al la 
admirataj interesaĵoj apartenis ankaŭ 
la nova ĉeĥa trisistema elektra 
lokomotivo Skoda 109 E, kies serion 
380 kun 20 veturigiloj mendis la 
Ceĥaj Fervojoj. Sian ekspozicion 
havis ankaŭ CZ LOKO, prezentante la 
modernigitan version de la ŝatata 
lokomotivo "kobro" - la serio 753.7, 
kiun oni povas vidi trafikanta kiel ĉe 
kelkaj privataj vartrafikistoj en Ĉeĥa 
respubliko, ekzemple ĉe nacia trafikisto ĈD Cargo. Oni ne povis forgesi la 
lokomotivon 163.257, reprezentantan design Najbrt kaj konferencvagonon de la 
serio A kun modemigita 
intemaĵo aplikanta la vizualan 
stilon. Railjet ne estis la nura 
atrakcia eksterlanda ekspozici- 
aĵo. Ekzemple ZOS Vrŭtky 
(Slovakio) prezentis la 
modeman unuaklasan pasaĝer- 
vagonon por longdistanca 
trafiko de la serio Ampeer. Por 
infanoj la plej alloga fariĝis la 
ludtrajneto "Hraĉek" (Ludetanto). 

La komuna ekspozicio de 




Trajno “Railjet” en lafoiro 


Lokomotivo “Taurus” 

grupo de la Ĉeĥaj Fervojoj (entenanta ekz. korporaciojn TSS, DPOV, ĈD- 
Telematiko, VUZ) troviĝis en la subtegmenta parto de la foirejo kaj prezentis 
sin unuece. 

Grandrapida trajno Siemens Viaggis Comfort, kiun en decembro 2008 
komencis uzi en trafiko Aŭstriaj Federaciaj Fervojoj (OBB) kiel trajnunuo 
railjet fariĝis la plej admirata ekspoziciaĵo. ĉi alveturis per propra forto, ĉar 
ĝia veturo ricevis aprobon de la Fervoja Ofico. Dank' al tio, la feliĉuloj, kiuj 
sukcesis aĉeti specialan rezervadon, povis partopreni la specialan veturon el 
Breclav ĝis Ostrava, respektive reen post fino de la foiro. Kvankam oni 
venontjare laŭ planoj de OBB ne planas ĝian trafikadon en Ĉeĥa respubliko, 
la propagando de tiu ĉi elstara fabrikaĵo plenumis sian celon. En proksima 
estonto realiĝos kunligoj Vieno - Innsbruck kaj venontjare ankaŭ al Zuriko. 
Oni ankaŭ pripensas la trafikitineron Vieno - Praha, kaj Vieno - Varsovio. 
OBB railjet 

Trajno railjet atingas limon de 
trajnoj, trafikantaj per lokomotivoj 
de ĝisnunaj 200 al 230 km/h. ĉi tiel 
mallongigas la veturdaŭron. La 
proponata vojaĝkomforto proponas 
plenvalore uzi la tempon bezonatan 
por la vojaĝo : 

labori aŭ amuzi kun uzo de Internaĵo de la vagono 

kontakto al kontaktilo 230 V, 

- manĝi senpere sur sia sidloko aŭ en la bufedvagono, 

- komforte sidi, apogi sin, observi la pejzaĝon kaj ripozi, 

- lasi infanojn en la infanprizorga vagonsekcio kun kinejo. 

Netrakcia vagonaro en la baza trajnformado konsistas el sep vagonoj, unu 
el ili estas la pasaĝervagono kun konduksistemo. La trajnunuo estas destinita 
por trenado, respektive retroveturado kun lokomotivo je rapido ĝis 230 km/h. 

La elektita konsisto uzas avantaĝojn kiel de kompletvagonaro, (perfekta 
aerodinamiko, kompleta libera trapaseblo, komuna energetika ŝarĝado, 
informaj kaj diagnostikaj sistemoj, ...), tiel de trajnoj konsistantaj el 
memstaraj pasaĝervagonoj kaj lokomotivo (facila bontenado, variado, 
apartigo de pasaĝeroj de fontoj de la bruo kaj vibradoj,...). 

Per alta kvalito de transportaj servoj kaj samtempe per malaltaj kostoj la 
vagonaro railjet prezentas idealan solvon por ekonomie rentabilitataj rapidoj, 
longdistancaj enlandaj kaj interŝtataj trajnoj sur la modernigitaj fervojaj linioj 
en vico da eŭropaj landoj. 

Prilaboris Jindrich Tomisek, fotojn disponigis Ladislav Lani 

Terminologia angulo (9) 

En 61-a IFEF-Kongreso en Triesto la Terminara Sekcio diskutis interalie pri du 
specoj de vaporlokomotivoj. Jen 2 bildoj kaj la terminoj en 10 naciaj lingvoj : 



angla 

tank locomotive 

tender locomotive 

ĉeĥa 

tendrova lokomotiva 

lokomotiva s tendrom 

dana 

tenderlokomotiv 

lokomotiv med separat tender 

franca 

locomotive-tender 

locomotive a tender separe 

germana 

tenderlokomotive 

schlepptenderlokomotive 

hungara 

szertartalyos mozdony 

szerkocsis mozdony 

itala 

locomotiva tender 

locomotiva a tender separato 

pola 

parowoz tendrzak 

lokomoty wa z tendrem oddzielnym 

rumana 

locomotiva tender 

locomotiva cu tender separat 

serba 

lokomotiva sa tenderom 

lokomotiva sa posebnim tenderom 


Komence okulfrapas la anglaj terminoj kompare kun alilandaj. La kaŭzo estas 
nociaj diferencoj en unuopaj naciaj faklingvoj pri la demando, kio estas tendro. En iuj 
lingvoj tendro estas ĝenerale ujo por rezervo da brulmaterialo kaj akvo, aŭ instalita 
sur vaporlokomotivo, aŭ sur propra ruliĝekipaĵo, alkuplita al vaporlokomotivo. En 
aliaj lingvoj nur aparta veturilo kun tiaj ujoj nomiĝas tendro aŭ simile. 

Por ni esperantistoj validas la klarigo en PIV laŭ la dua senco, ke tendro estas 
"specialforma vagono, kiu estas senpere alligita al vapormova lokomotivo, kaj en kiu 
troviĝas rezervo da karbo kaj akvo". Laŭ tio la maldekstre skizita lokomotivo ne plu 
nomiĝu tendrolokomotivo, kiel ĝis nun. La partoprenintoj en Triesto decidis korekti 
la terminojn 

por la maldekstra lokomotivo al cisternlokomotivo (sen aparta tendro), 

por la dekstra lokomotivo al tendrotrena lokomotivo. 

Tiu solvo evitu ĉiujn miskomprenojn. 


Heinz Hoĵfmann 

sekretario de IFEF-Terminara Sekcio. 

La kongresinsigna tabulo 
serĉata 



Kiel menciite en la Triesta kongreso, ni 
ne scias, kie troviĝas la tabulo kun la insignoj 
de la unuaj 50 kongresoj. 

La tabulo havas dimension proksimume 45 x 
75 cm kun ligna kadro kaj nigra fono de la 
insignoj, kovrita per vitro. 

Lastan fojon, ĝi estis eksponata, en la 
kongreso en Le Mans en 1999. La intenco tiam 
estis, ke ĝi finu sian karieron en la Internacia 
Esperanto-Muzeo en Vieno, sed demando tien 
ne donis pozitivan rezulton. 

Kiu povas doni informojn ? 

DEFA, Jan Niemann, 

Rete : " niemann @ kabelmail. dk" 


















